**Møtereferat fra BRK Yrkeskomiteen 9. januar 2019**

Møtet ble holdt hos Ivar Kjell Eriksen.

Til stede: Ivar Kjell Eriksen, Hans Monrad, Carl Traaen og Tore Hoff

Forfall: Halvor Hagen

Agenda:

1. RYLA kandidater

3. Yrkesprisen

4. Eventuelt

--------

1. RYLA arrangeres 5.4 til 7.4. 2019 i Oslo, ansvarlig er Bryn, Oslo Nord og Groruddalen

Rotaryklubber. Påmeldingsfrist er 1.2. 2019. Komiteen fortsatte diskusjon fra forrige komitemøte, og så på de to kandidatene som har kommet fra så langt. Det er begge to jenter i starten av sitt utdanningsløp innen økonomi, og vanskelig å skille sett rent ut fra informasjon som finnes i søknader Med bakgrunn i at kandidater bør fortrinnsvis finnes i BRKs område, er det nærliggende å vurdere den kandidaten som har en tilknytning til klubben eller klubbens medlemmer. Den andre kandidaten vet vi dessverre ikke så mye om bakgrunn, men komiteformann forsøker å skaffe mer informasjon som blir delt med komiteen de nærmeste ukene, slik at komiteen lander på en anbefaling og sender søknad innen påmeldingsfristen.

1. Yrkesprisen; Komiteen besluttet tidligere gå gjennom statuttene. De gjeldende statutter ble vedtatt av Yrkeskomiteen i Bekkestua Rotaryklubb, i møte 28. mai 2004.

foreløpig ikke store behov for å endre statuttene, men vi observerer at prisen på kr.10000,- ble satt i 2004, og det bør vurderes å øke denne. dette med bakgrunn i at det er en betydelig kostnad for mange å delta på kurs, seminarer for en yrkesfaglig spesialisering.

yrkeskomiteen vil foreslå en heving av prisen. komiteen undersøker nærmere hva prisen bør være. formann legger dette fram på førstkommende styremøte, men størrelsen orden kr.15000,-. I følge SSB statistikk og konsumprisindeks vil 1000 2004-kroner tilsvare ca. kr 13 400,- 2018-kroner.

## Her er gjeldende statutter for yrkeskomiteen i BRK:

## STATUTTER

* Yrkesprisen er en pris som deles ut av Bekkestua Rotaryklubb. Den deles ut på årlig basis til ungdom under fagutdanning til fag eller svennebrev  Yrkesprisen er på Kr. 10.000 (kroner titusen);
* Yrkesprisen skal motivere ungdom i Bærum til å satse på fagutdanning;
* Yrkesprisen skal være en stimulering til kandidater som har vist interesse og egeninnsats utover de krav man normalt stiller til en lærling;
* Det er Yrkeskomiteen for det aktuelle Rotaryår som suverent forestår utvelgelse av kandidater og fatter den endelige beslutning om utdeling;
* Yrkesprisen er ikke noe man søker, men nomineres til. Arbeidsgiver, utdannelsesinstitusjon og andre med direkte kjennskap eller relasjon til kandidaten, i utdannelsesøyemed, kan nominere
* Det ønske at aktuelle kandidater finnes blant "ikke-tradisjonelle" yrkesfag, fremfor tradisjonelle yrkesfag, der bedriftene selv ofte søker å stimulere sine lærlinger. Dette er imidlertid intet krav;
* Kandidater til Yrkesprisen skal være ansatt, i bedrift, og ha gjennomført mer enn 50% av studiet/læretiden, for å være kvalifisert.
* Det skal kreves en plan fra kandidaten over hva midlene skal anvendes til. Kandidaten skal møte i Bekkestua Rotaryklubb for å presentere seg selv, sin innsats og hva midlene skal brukes til;

Neste møte blir hos Hans Monrad onsdag 6. mars. Mulig siste møte i komteen før presentasjon er sat til onsdag 22.mai hos Tore Hoff.

Fornebu 10. Januar 2019

Tore